ભારતીય સમાજનું કલ્ચર છેલ્લા થોડાક દાયકા દરમિયાન છિન્નભિન્ન થઈ ગયું છે. આને કારણે મધ્યમ વર્ગના (મધ્યમ વર્ગના ત્રણ પ્રકાર છે: એક ગુમાસ્તાઓ, પ્રૂફરીડરો કે જુનિયર કારકુનોનો નીચલો મધ્યમ વર્ગ. બે, બૅન્કોના, જીવીકોના અને ખાનગી કંપનીઓના બી ક્લાસના અમલદારોનો મધ્યમ વર્ગ અને ત્રણ, વકીલો, તબીબો, કનસલ્ટંટો, ઉચ્ચ સરકારી અમલદારો, કંપનીઓના એક્ઝિક્યુટિવો વગેરે વગેરેનો ઉપલો મધ્યમ વર્ગ.) જીવનની ક્વૉલિટી વંકાઈ છે, વાર્પ‌્ડ થઈ ગઈ છે. દરેક વર્ગ પોતાનાથી ઉપરના વર્ગનું આંધળું અનુકરણ કરે છે.